लघु रचनाओं की दृष्टि से दो अन्य महत्वपूर्ण पुस्तक हैं–दि फॉरनर एवं दि वाण्डरर । ये दोनों पुस्तकें अंग्रेजी में लिखी गई थीं। इनका प्रकाशन क्रमश: 1920 एवं 1932 में हुआ। लघु रचनाओं की दृष्टि से ख़लील जिब्रान का चौथा महत्त्वपूर्ण संग्रह है–सन एण्ड फोम। इसमें ख़लील जिब्रान के महत्त्वपूर्ण विचार कहीं तो शुद्ध रूप में और कहीं रोचक किस्सों के रूप में अभिव्यक्त हुए हैं। इस तरह ‘सन एण्ड फोम’ में खलील जिब्रान की अनेक कालजयी लघुकथाओं से साक्षात्कार होता है।